Maneki Neko

Maneki Neko () je druh japonskej sošky, často z keramiky, ktorá má prinášať šťastie a bohatstvo svojmu majiteľovi.

Neko v japončine znamená mačka, maneki pozvanie. Maneki Neko je teda niečo ako vábiaca mačka. Možno ju obvykle vidieť pred japonskými obchodmi, reštauráciami, pačinko herňami a ďalšími podnikmi. Tradične je zobrazená vo vzpriamenej polohe so vztýčenou prednou labkou. Niektoré verzie tejto sošky vedia kývať labkou. Toto gesto ruky je v japonskej kultúre chápané ako gesto pozvania. Hovorieva sa, že keď mačka dvíha pravú labku priťahuje peniaze, keď ľavú labku priťahuje zákazníkov. Na krku má Maneki Neko vždy červený obojok so zvončekom.

Maneki Neko môže byť v rôznych farbách. Podľa farby prináša šťastie v rôznych oblastiach.
Zlatá, prináša šťastie v podnikaní.
Červená prináša šťastie v zdraví.
Biela šťastie v rodine.

Externé odkazy 
 Maneki Neko na manga.cz 
 Maneki Neko na miciny.cz

Zdroj 

Sochy
Kultúra v Japonsku